**Η χρήση των smartphone στην ανίχνευση της διαβητικής αμφιβληστροειδοπάθειας: ένα πρωτόκολλο για μια αναλυτική εξέταση μελετών ακρίβειας των διαγνωστικών δοκιμών**

Tan CH, Quah W, Tan CSH, Smith, H., & Car, L. T. Use of smartphones for detecting diabetic retinopathy: a protocol for a scoping review of diagnostic test accuracy studies. *BMJ Open* 2019;9:e028811. doi: 10.1136/bmjopen-2018-028811

ΕΙΣΑΓΩΓΗ

Η διαβητική αμφιβληστροειδοπάθεια (ΔΑ) είναι μια συνηθισμένη μικροαγγειακή επιπλοκή του σακχαρώδους διαβήτη και η κύρια αιτία μειωμένης όρασης σε ενήλικες παγκοσμίως. Η έγκαιρη ανίχνευση και θεραπεία για τις ΔΑ μπορεί να βελτιώσει την έκβαση των ασθενών. Οι παραδοσιακές μέθοδοι για την ανίχνευση της ΔΑ περιλαμβάνουν τη χρήση τυπικής κλινικής διαγνωστικής ανίχνευσης με τη λήψη 7 φωτογραφιών σε πεδία του βυθού, με οφθαλμοσκόπηση και με βιομικροσκοπία. Αυτές οι μέθοδοι μπορεί να είναι δαπανηρές, να έχουν δυσκολίες στην πρόσβαση και να απαιτούν τη συμμετοχή εξειδικευμένων επαγγελματιών υγείας. Με την ανάπτυξη της τεχνολογίας των κινητών τηλεφώνων, αυξάνεται το ενδιαφέρον για τη χρήση τους για ανίχνευση της ΔΑ, καθώς αυτή η προσέγγιση είναι δυνητικά πιο προσιτή και ευκολότερη στη χρήση. Τα smartphone μπορούν να χρησιμοποιηθούν με διάφορους τρόπους για την οφθαλμοσκόπηση, συμπεριλαμβανομένης της χρήσης της κάμερας των smartphone, των διαφόρων εξαρτημάτων του και της τεχνητής νοημοσύνης για τη λήψη και τη βαθμολόγηση εικόνων του αμφιβληστροειδούς. Ο σκοπός αυτής της μελέτης είναι να προσδιορίσει την ακρίβεια της διαγνωστικής δοκιμής των διαφόρων προσεγγίσεων οφθαλμοσκόπησης με τη χρήση των smartphone για την ανίχνευση της ΔΑ σε διαβητικούς ασθενείς.

ΜΕΘΟΔΟΙ ΚΑΙ ΑΝΑΛΥΣΗ

Θα πραγματοποιηθεί μια ηλεκτρονική αναζήτηση στις ηλεκτρονικές βάσεις δεδομένων MEDLINE, Embase και Cochrane για αρθρογραφία που δημοσιεύτηκε από το 2000 και μετά. Δύο αξιολογητές θα αναλύσουν ανεξάρτητα τις μελέτες για την επιλεξιμότητα και θα αξιολογήσουν την ποιότητα της μελέτης χρησιμοποιώντας το εργαλείο QUADAS-2. Θα εξαχθούν δεδομένα για έναν πίνακα διπλής εισόδου. Εάν είναι δυνατόν, θα συγκεντρωθούν δεδομένα ευαισθησίας και ειδικότητας χρησιμοποιώντας το μοντέλο τυχαίων επιδράσεων και θα κατασκευαστεί μια συνοπτική χαρακτηριστική καμπύλη του διερευνόμενου δείκτη. Σε περίπτωση υψηλής ετερογένειας, θα παρουσιαστούν τα ευρήματα αφηγηματικά. Θα πραγματοποιηθεί ανάλυση των υποομάδων και ανάλυση της ευαισθησίας.

ΗΘΙΚΗ ΚΑΙ ΔΙΑΔΟΣΗ

Αυτή η μελέτη στοχεύει να παρέχει μια επισκόπηση των μεθόδων οφθαλμοσκόπησης μέσω smartphone στην αναγνώριση της ΔΑ. Θα παρουσιάσει ευρήματα σχετικά με την ακρίβεια της οφθαλμοσκόπησης μέσω των smartphone στην ανίχνευση της ΔΑ, θα εντοπίσει κενά στη βιβλιογραφία και θα παρέχει προτάσεις για μελλοντική έρευνα. Αυτή η αξιολόγηση δεν απαιτεί έγκριση σε επίπεδο ηθικής, καθώς δεν θα συλλχθούν πρωτογενή δεδομένα.

**Για την Πανελλήνια Ένωση Αμφιβληστροειδοπαθών,**

**Απόδοση – Επιμέλεια κειμένου,**

**Στρατής Χατζηχαραλάμπους.**